Talk:Initiation/@comment-4151582-20110818153123

initiation > iniciacija

Initiate > iniciant

Beseda iniciacija v izvirnikih pokriva izjemno širok razpon v principu podobnih a neenakih procesov stopanja v stik z višjo stopnjo zavesti. DK jo uporablja za opis tehnike napredovanja vseh individualiziranih ustvarjalnih bitij, od človeka v treh svetovih (nas), pa prek duhovnega človeka (inicianti in Mojstri) in planetarnega ter solarnega Logosa (ter vseh Bitij na njuni stopnji, više pa ne gre). Izstopajoča značilnost te tehnike je, da iniciirani prejme stimulacijo od »zunanjega« vira, ki mu (prek določenih posrednikov) omogoči stik z in uvid v višje stanje zavesti. Obenem pa iniciirani prejme možnost stopanja v stik z novoosvojenim stanjem zavesti, ki pa ga mora še vedno udejanjiti v vseh svojih nižjih slojih. Eden izmed predlogov slovarja je beseda posvečenje, zasledil pa sem jo tudi v Pavlovem/Markovem prevodu. Menim da žal ta rešitev preda napačno sporočilo in o iniciaciji ustvarja napačno sliko, tega pa se moramo kar najstrožje ogibati. Naj obrazložim: Najprej malo asociativne igre besed:

1. Posvečenje – morda postati bolj svet, svetel, bolj napolnjen s svetlobo. V določenem smislu, da s posvetitvijo izraža več svetosti, kot pred njo, morda. Za človeka, ki bi mu lahko pripisali »nesvetost,« bi to še lahko zdržalo, kaj pa v primeru planetarnega Logosa ali solarnega Logosa. Njuna svetost je nedostopna našim predstavam in za nas predstavljata Boga, večja celota v katero smo zajeti. Zato je nekako nedopustno, da bi zanju lahko rekli, da postajata bolj sveta.

2. Posvečenje – obred, ki se uporablja za vstop posameznika v nek cerkveni red. Mislim da je obremenjenost besede s tem pomenom, ki pa je popolnoma nekaj drugega, ko pomen, ki ga želijo predati izvirniki, še kako pomembna in lahko zavajajoča. 3. Beseda posvečenje in glagol posvetiti že ima marsikakšen pomen, ki pa je za naše potrebe, bolj kot ne, zavajajoč in neprimeren. 4.Beseda posvečenje bi lahko bila primerna izključno le za iniciacije od 1-5, torej za iniciacije, ki se dotikajo vozil osebnosti (male) in egoičnega telesa (prve tri velike). Mislim da tudi Pavel/Marko v EA kolebata med posvečenjem in iniciacijo, prav zaradi problematike širine izraza initiation. Tudi, če bi sprejeli posvetitev za naprimer nižje človeške iniciacije, pri vseh drugih pomenih pa ohranili besedo iniciacija, bi:

a. Imeli velike težave pri razbiranju za katero iniciacijo (višjo, srednjo, nižjo) gre. Sploh v KO je DK zelo skrivnosten v označevanju iniciacij. Včasih šteje samo glavne, včasih tudi nižji dve, tako da je zelo problematično tu potegniti mejnik.

b. Največja težava pa je, da s tem prekršimo Zakon analogije, ki je ena izmed bistvenih komponent izvirnikov. Tako zgoraj, kot spodaj. Princip iniciacije je pri vseh bitjih ali Bitjih enak in to sporočilo ne smemo zabrisati. Beseda mora biti enotna.

5. Beseda posvetitev v ospredje postavlja neke vrste obred, obred, ki je v predstavah večine, bi si upal trditi, nekaj materialnega. Se pravi bodoči 'posvečenec' stopi v telesu pred 'posvečevalca' in zgodi se 'posvečenje.' Iniciacija je energijski proces, ki res vključuje tudi obred, ampak je pri iniciaciji bistvenega pomena energijski tok, s katerim iniciant stopi v stik. Prevod mora zato vsaj poskusiti izraziti ta energijski vidik procesa, ki se ne dogaja na fizični ravni. Besedi posvečenje to po mojem mnenju ne uspe. Spodaj prilagam še izsek iz Initiation human and solar, kjer najdemo definicijo besede initiation. Mislim da je Svetina svojo besedo za inicianta zgradil prav na latinskih temeljih – vpeljanec. Žal tudi njegova rešitev ni primerna.